《次如心侄古意韵》
宋代·陈著

妻孥恩爱深，生死同一窗。
胡然成别离，使汝悲涕双。
人世能几何，明灭风镫幢。
有家尚堪活，奚岂□他乡。
安得归来舟，顺风自南江。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。